གས་ཡོན་ཏན་མི་འཐད་པའི་སྒོ་ནས་དགག་པའོ། །དང་པོ་ལ་གཉིས་ཏེ། གནོད་བྱེད་ཡོད་པའི་གལ་ཏེ་འདི་སྒོ་ནས་དང་། སྒྲུབ་བྱེད་དེ་ཕྱིར་འབྲས་བུ་མེད་པའི་སྒོ་ནས་དགག་པ་དང་། མཇུག་བསྡུ་བ་དང་དེས་ན་མེད་གསུམ་གྱིས་འགོག་བྱེད་ཀྱི་རིགས་པ་དང་། དེའི་ལན་དགག་པའོ། །འདི་ལ་གཉིས་ཏེ། འདོད་པ་ཕྲ་མོ་བརྗོད་པ་དང་། དོན་དགག་པ་དེའི་ཅིག་བར་དང་། དེའི་ལན་དགག་པ་གལ་ཏེ་ཉུང་དང་། དཔེ་དགག་པ་དང་དོན་དེ་གསུམ་གྱིས་དེ་དགག་པའོ། ། གཉིས་པ་གཞན་ལུགས་དགག་པ་ལ་གསུམ་སྟེ། ཕྱོགས་ཀྱི་མཚན་ཉིད་ཁྱབ་ཆེས་པར་ཐལ་བ་དང་། དེའི་ཉེས་སྤོང་གི་ལན་དགག་པ་དང་། རྣམ་པར་བརྟག་ལ་དགག་པའོ། །དང་པོ་གཉིས་ཏེ། ཐལ་བ་ཁ་བསྐང་དགོད་པ་དང་། བྱ་བ་དུས་བྱ་བའི་སྒྲ་འདས་པ་དང་ད་ལྟར་ལ་འཇུག་པའི་ལན་དགག་པ་དང་། མ་གྲུབ་པ་ཤེས་བྱེད་གཞན་དང་མཚུངས་པ་དགག་པ་དང་། དེས་གྲུབ་པའི་དེས་ན་དེས་དོན་དང་གསུམ་གྱིས་དེའི་ལན་དགག་པའོ། །གཉིས་པ་ལ་གཉིས་ཏེ། རྩོད་པ་དགོད་པ་ཁ་བསྐང་དང་། དེ་དགག་པའོ། །འདི་ལ་གཉིས་ཏེ། སྤྱིར་དགག་པ་ཐམས་ཅད་རྣམ་དང་། དམ་བཅའ་སྔར་ལ་བརྗོད་པའི་སྐབས་ཡིན་པའི་ལན་དགག་པ་དང་། གྲུབ་མཐའ་ཡིན་པའི་གང་གིས་ལན་དགག་པ་དང་གཉིས་ཀྱིས་སོ་སོར་དགག་པའོ། །གསུམ་པ་ལ་གཉིས་ཏེ། འགོག་བྱེད་ཀྱི་ཚོགས་པ་རིགས་པ་དང་། དེའི་ལན་མི་སྲིད་ཕྱིར་དགག་པ་དང་གཉིས་ཀྱིས་བསྒྲུབ་བྱའི་དོན་གང་ཡིན་བརྟག་ལ་དགག་པ་དང་། ངེས་གཟུང་གི་བསྒྲུབ་བྱེད་བསྟན་སྦྱར་ས་བརྟག་ལ་དགག་པའོ། །གསུམ་པ་གཞན་གྱི་ཕྱོགས་ལྟར་སྣང་གི་དཔེ་དགག་པ་ལ་གཉིས་ཏེ། འདོད་པ་བརྗོད་པ་ཁ་བསྐང་དང་། དེ་དགག་པའོ། །འདི་ལ་གཉིས་ཏེ། འགལ་བའི་དོན་འགལ་བ་བརྟག་པ་དང་། བརྟག་ལ་དགག་པའོ། །འདི་ལ་གཉིས་ཏེ། ཕན་པ་མེད་པ་དེ་ལྟ་ན་དགག་པ་དང་། ལྷན་ཅིག་མི་གནས་པ་དགག་པའོ། །འདི་ལ་གཉིས་ཏེ། ལྷན་ཅིག་མི་གནས་ན་འདོད་ལ་མི་གནས་མ་གྲུབ་པར་འགྱུར་གྱི་འགལ་བར་མི་འགྱུར་བའི་འཐད་པ་དང་། མ་གྲུབ་པར་འགྱུར་བའི་ཚུལ་རྒྱས་པར་བཤད་པའོ། །འདི་ལ་བཞི་སྟེ། འདིས་མི་མཐུན་དཔེ་སྟོན་པས་འདི་ལ་དཔེ་རྟགས་མ་ཡིན་པ་དང་། ཁྱད་པར་རྟག་པར་འདོད་པས་ཁྱད་པར་ལ་ནི་རྟགས་མ་གྲུབ་པ་དང་། མི་རྟག་པ་ཉིད་དེ་ཕྱིར་སྒྲ་འགོག་པ་སྲིད་ན་འགལ་བར་བསྟན་པ་དང་། ཐམས་ཅད་ལས་གཞན་ཡིན་པ་རྟགས་སུ་མ་གྲུབ་པའོ། །འདི་ལ་གཉིས་ཏེ། ཀུན་ལ་གྲགས་པའི་ཐམས་ཅད་ལ་མ་གྲུབ་པ་དང་། འགའ་ཞིག་ལ་གྲགས་པའི་ཐམས་ཅད་ལས་གཞན་མ་གྲུབ་པའོ། །དང་པོ་ལ་གཉིས་ཏེ། ཡུལ་གཞན་དངོས་ཀྱི་དོན་དང་། རྩོད་པ་དཔེར་ན་སྤང་བའོ། །གཉིས་པ་ལ་གསུམ་སྟེ། ཐལ་བ་ཁ་བསྐང་དགོད་པ་དང་། དེའི་ཤེས་བྱ་ལན་དགག་པ་དང་། དེ་ལ་རྩོད་པ་སྤང་བའོ། །འདི་ལ་གཉིས་ཏེ། རང་བཞིན་གྱི་སྦྱོར་བ་སྤྱི་ལ་རྩོད་པ་སྤང་བ་དང་། བྱེ་བྲག་འགའ་ཞིག་ལ་རྩོད་པ་སྤང་བའོ། ། དང་པོ་ལ་གཉིས་ཏེ། རྩོད་པ་དངོས་པོ་ཀུན་དགོད་པ་དང་། དེ་དགག་པའོ། །འདི་ལ་གཉིས་ཏེ། མདོར་བསྟན་པ་མི་ལྡོག་དང་། བསྒྲུབ་བྱ་སྒྲུབ་བྱེད་ཀྱི་དཔག་བྱ་ཐ་སྙད་བློ་ལ་སྣང་བ་ལ་བརྟེན་པ་དང་། དེ་དོན་ལ་བདག་ཉིད་མི་འཁྲུལ་བའི་རྒྱུ་མཚན་དང་། འདིར་མ་གྲུབ་པར་འདིར་ནི་འཇོག་པའི་རྒྱུ་མཚན་དང་གསུམ་གྱིས་དེའི་རང་བཞིན་རྒྱས་པར་བཤད་པའོ། །གཉིས་པ་བྱེ་བྲག་ལ་རྩོད་པ་སྤང་བ་ལ་གཉིས་ཏེ། ཡང་དག་དང་དེས་ན་ཡང་མ་ངེས་པ་ལ་ཆོས་ཐ་དད་རྩོད་པ་སྤང་བའོ། །གཉིས་པ་དངོས་ཀྱི་བརྗོད་བྱ་གཏན་ཚིགས་ཀྱི་རང་བཞིན་ལ་གཉིས་ཏེ། མདོར་བསྟན་པ་གཏན་ཚིགས་དང་། རྒྱས་པར་བཤད་པའོ། །འདི་ལ་གཉིས་ཏེ། ཕྱོགས་ཆོས་ཀྱི་དོན་ངེས་པར་བྱ་བ་དང་། དེ་ལ་བརྟེན་པའི་དབྱེ་བའི་དོན་ངེས་པར་བྱ་བའོ། །དང་པོ་ལ་གཉིས་ཏེ། ཕྱོགས་ཁ་བསྐང་ངོས་གཟུང་བ་དང་། དེ་ལ་བརྟེན་པའི་ཆོས་ངོས་གཟུང་བའོ། །འདི་ལ་གཉིས་ཏེ། རྩོད་པ་ཁ་བསྐང་དགོད་པ་དང་། ངེས་གཟུང་སྦྱར་བའི་ཆོས་ཀྱི་སྒྲའི་རྣམ་གཅད་དང་། མ་སྦྱར་བའི་དེ་སྦྱར་མེད་སྒྲའི་རྣམ་གཅད་དང་། དེ་དག་གི་དོན་བསྡུ་བ་དང་དེས་ན་གསུམ་གྱིས་དེའི་ལན་ནོ། །གཉིས་པ་དབྱེ་བའི་དོན་ལ་གཉིས་སྟེ། གང་ལ་དབྱེ་བའི་ཁ་བསྐང་གཞི་དང་། དབྱེ་བའི་ངོ་བོ་ཁ་བསྐང་དཔེར་བརྗོད་པ་དང་། ཡུལ་ཁ་བསྐང་གང་ལ་ལྟོས་ནས་དབྱེ་བ་དང་། དེ་ལ་རྩོད་པ་ཁ་བསྐང་སྤང་བ་དང་། ངེས་པ་བསམ་པ་ཁ་བསྐང་དང་བཞིས་ཇི་སྙེད་དབྱེ་བའི་གྲངས་དང་། དེ་ལྟར་ཕྱེ་བའི་དགོས་པའོ། །འདི་ལ་གསུམ་སྟེ། དགོས་པ་རང་བཞིན་མདོར་བསྟན་པ་དང་། རྒྱས་པར་བཤད་པ་དང་། མ་དམིགས་པའི་དཔེ་བརྗོད་མི་སྟོན་པའི་འཐད་པའོ། །གཉིས་པ་ལ་གཉིས་ཏེ། སྦྱོར་བ་དང་པོ་བཞི་སྨོས་པའི་དགོས་པ་དང་། ཁྱད་པར་དང་སྤྱི་སྨོས་པའི་དགོས་པ་རྒྱས་པར་བཤད་པའོ། །དང་པོ་ལ་གསུམ་སྟེ། དགོས་པ་མདོར་བསྟན་པ་དང་། རྒྱས་པར་བཤད་པ་དང་། མ་དམིགས་པའི་དཔེ་བརྗོད་མ་བསྟན་པའི་འཐད་པའོ། གཉིས་པ་ལ་གཉིས་ཏེ། སྦྱོར་བ་དང་པོ་བཞི་སྨོས་པའི་དགོས་པ་དང་། ཁྱད་པར་དང་ཕྱི་སྨོས་པའི་དགོས་པ་རྒྱས་པར་བཤད་པའོ། །དང་པོ་ལ་གསུམ་སྟེ། འབྲས་བུ་དེ་བཞིན་ཉིད་འཐུན་ཕྱོགས་ལ་མ་ཁྱབ་པར་བསྟན་པ་དང་། རྩོལ་བྱུང་འབྲས་སྔར་ཡོད་རྟགས་སུ་བསྒྲུབ་པ་དང་། དོན་བསྡུ་བ་དང་ལྟོས་པ་མེད་གསུམ་གྱིས་འབྲས་བུ་ལ་རྩོལ་བྱུང་དཔེར་བརྗོད་པའི་དགོས་པ་དང་། རང་བཞིན་ཡང་འདི་ཉིད་ཀྱི་འཐུན་ཕྱོགས་ལ་ཆ་གཉིས་སུ་འཇུག་པའི་དགོས་པ་བཟློག་པའི་དགོས་པ་དང་། དེ་སྐབས་རྗེས་སུ་དཔག་འདིར་བསྟན་པའི་དགོས་པ་དང་། རྩོལ་བྱུང་གི་དེས་འདིར་དགོས་པ་གཞན་བསྟན་པ་དང་གསུམ་གྱིས་རང་བཞིན་ལ་བྱས་པ་དཔེར་བརྗོད་པའི་དགོས་པ་དང་། འབྲེལ་པ་གཉིས་ཡོད་པ་གང་ཁོ་ན་གོ་བྱེད་དུ་བསྟན་པ་དང་། ལྡན་པ་ལ་སོགས་པ་གོ་བྱེད་ལྡན་པ་ཅན་མ་ཡིན་པར་བསྟན་པ་དང་གཉིས་ཀྱིས་དེ་གཉིས་ཀ་བསྟན་པའི་དགོས་པའོ། །གཉིས་པ་ཁྱད་པར་དང་སྤྱི་བསྟན་པའི་དགོས་པ་ལ་གཉིས་ཏེ། ཁྱད་པར་ལྡོག་པ་ཅན་བསྟན་པའི་དགོས་པ་དང་། སྤྱིར་རྗེས་འགྲོ་ཁ་བསྐང་ཅན་བསྟན་པའི་དགོས་པའོ། །དང་པོ་ལ་གཉིས་ཏེ། རྩོད་པ་ཁ་བསྐང་དགོས་པ་དང་། དེ་དགག་པའོ། །འདི་ལ་གསུམ་སྟེ། སྲོག་སོགས་ལྡོག་པ་ཅན་དུ་མི་འཐད་པ་དང་། དེ་མཉན་བྱ་དང་མཚུངས་པར་བསྒྲུབ་པ་དང་། དེས་ལྡོག་ཅན་རིགས་ཅན་གཞན་ཡང་དེ་ལྟར་གྲུབ་པའོ། །དང་པོ་ལ་གསུམ་སྟེ། འབྲེལ་པ་ལ་བརྟག་ལ་དགག་པ་དང་། དེ་ཕྱིར་མི་མཐུན་ཕྱོགས་བརྟག་ལ་དགག་པ་དང་། ཐལ་འགྱུར་ལ་བརྟག་ལ་དགག་པའོ། །དང་པོ་ལ་གསུམ་སྟེ། འབྲེལ་པ་ལྡོག་པ་ཉིད་ནི་ཡོད་ན་རྗེས་འགྲོ་ཡོད་པར་ཐལ་བ་དང་། འབྲེལ་བ་རང་གི་བདག་མེད་ན་ཁྱབ་པ་གཉིས་ཀ་མི་སྲིད་པ་དང་། གཉིས་ཀྱིས་འགོག་བྱེད་ཀྱི་རིགས་པ་དངོས་དང་། དེ་ལ་ལུང་འགལ་བ་སྤང་བ་མ་མཐོང་བ་དང་། འགོག་བྱེད་ཀྱི་རིགས་པ་གལ་ཏེ་བདག་གི་དངོས་དང་། དེའི་ལན་དེ་བདག་དེ་ལ་དགག་པ་དང་གཉིས་ཀྱིས་བཟློག་ཁྱབ་ཀྱིས་བཟློག་ཁྱབ་སྒྲུབ་པ་དགག་པའོ། །གཉིས་པ་མི་མཐུན་ཕྱོགས་བརྟག་ལ་དགག་པ་ལ་གཉིས་ཏེ། འགོག་བྱེད་ཀྱི་གཞན་ལ་རིགས་པ་དང་། དེ་ལ་རྩོད་པ་སྲོག་སོགས་ལའང་སྤང་བའོ། །གསུམ་པ་ལ་གཉིས། འགོག་བྱེད་ཀྱི་རྒྱུ་གང་ཞིག་རིགས་པ་དང་། ཅུང་ཟད་གལ་ཏེ་ཅུང་ཟད་ཆོས་འཐུན་པས་ཐལ་བའི་ཕེན་པ་མི་འཐད་པ་དང་། བདག་སོགས་སྲོག་དང་མིག་སྲོག་གི་བརྒྱུད་པའི་རྒྱུར་མི་འཐད་པ་དང་གཉིས་ཀྱིས་དེ་ལ་རྩོད་པ་སྤང་བའོ། །གཉིས་པ་མཉན་བྱ་དང་མཚུངས་པར་བསྒྲུབ་པ་ལ་གསུམ་སྟེ། མཚུངས་པར་འཁྲུལ་པ་ཉིད་དམ་བཅའ་བ་དང་། མི་མཚུངས་པའི་མ་ཡིན་ལྡོག་ལན་དགག་པ་དང་གཉིས་ཀྱིས་མཚུངས་པའི་རྒྱུ་མཚན་བསྟན་པ་དང་། མི་མཚུངས་པའི་རྒྱུ་མཚན་དགག་པ་དང་། སྲོག་སོགས་བདག་གི་གོ་བྱེད་དུ་མི་རུང་བའི་རྒྱུ་མཚན་བསྟན་པའོ། །གཉིས་པ་ལ་གསུམ་སྟེ། ངེས་གཟུང་ལ་དཔྱད་ནས་ལྡོག་པ་ཅན་དགག་པ་དང་། མི་མཐུན་ཕྱོགས་ལ་མ་གྲུབ་པས་ལྡོག་པ་ཅན་དགག་པ་དང་། དེ་དག་གི་གལ་ཏེ་རྟག་དོན་བསྡུ་བའོ། །དང་པོ་ལ་གཉིས་ཏེ། ཐལ་བ་དགོད་པ་བསྒྲུབ་མེད་ཉིད་དེ་ལ་ལུང་དགོད་པ། དེ་ཉིད་དོན་དེ་ཕྱིར་བསྡུ་བ་དང་གསུམ་གྱིས་འགོག་བྱེད་ཀྱི་རིགས་པ་དང་། དེ་ལ་རྩོད་པ་སྤང་བའོ། །འདི་ལ་གཉིས་ཏེ། རྩོད་པ་བསྒྲུབ་བྱ་མེད་དགོད་པ་དང་། དེ་དགག་པའོ། །འདི་ལ་གསུམ་སྟེ། མདོར་བསྟན་པ་མེད་ཅེས་ལྡོག། འགལ་བ་ལྡོག་པ་མེད་ཁས་ལེན་པ་ལ་སྨད་པ་དང་། འགལ་བ་གལ་ཏེ་དེ་ལས་ཁས་ལེན་པའི་རྒྱུ་མཚན་དང་གཉིས་ཀྱིས་རྒྱས་པར་བཤད་པ་དེ་གཉིས་ཀྱིས་དངོས་མེད་ལ་ལྡོག་པ་དང་དགག་དུ་མེད་པར་ཐལ་བ་དང་། དགག་སྒྲུབ་བསྒྲུབ་བྱེད་གཉིས་ཀའི་ཐ་སྙད་རྒྱུན་ཆད་དུ་ཐལ་བ་དང་། དགག་པའི་ཡོད་པ་ཐ་སྙད་རྒྱུན་ཆད་དུ་ཐལ་བ་དང་། དེ་ལ་རྩོད་པ་སྤང་བ་གལ་ཏེ་ཡུལ་དང་གསུམ་གྱིས་དངོས་མེད་ལ་ཐ་སྙད་རྒྱུན་ཆད་པར་ཐལ་བ་དང་། རང་ལ་མཚུངས་པ་སྤང་བའོ། །འདི་ལ་གསུམ་སྟེ། སྒྲ་དོན་དེ་ཕྱིར་དངོས་དགག་སྒྲུབ་ཀྱི་རྟེན་དུ་བསྒྲུབ་པ་དང་། རང་མཚན་དེ་ལྟ་མིན་དགག་སྒྲུབ་ཀྱི་རྟེན་ཡིན་པ་དགག་པ་དང་། རྟོགས་ཚུལ་སྣ་ཚོགས་དངོས་བསྟན་པ་དང་། དེ་ལ་གནོད་བྱེད་མེད་པ་ཅི་མེད་པར་བསྟན་པ་དང་། འཁྲུལ་པ་དེ་འབྲས་ཅན་དུ་མ་སྐྱེ་བའི་རྒྱུ་མཚན་དང་། དེ་དག་འཁྲུལ་པར་བསླད་པ་དེ་མི་ཤེས་པའི་རྒྱུ་མཚན་དང་བཞིས་སྒྲ་དོན་ལ་དགག་སྒྲུབ་ཇི་ལྟར་རྟོགས་པའི་ཚུལ་ལོ། །གཉིས་པ་མི་མཐུན་ཕྱོགས་མ་གྲུབ་པས་ལྡོག་པ་ཅན་དགག་པ་ལ་གཉིས་ཏེ། སྲོག་སོགས་བདག་མེད་ཁོ་ན་ལ་ལྡོག་པ་མ་གྲུབ་པ་དང་། དེ་གྲུབ་ཀྱང་ལྡོག་དུ་ཆུག་བདག་མི་འགྲུབ་པའི་རྒྱུ་མཚན་བསྟན་པའོ། །དང་པོ་ལ་གཉིས་ཏེ། བུམ་སོགས་ཡིད་ཉིད་བདག་མེད་དུ་མི་འགྲུབ་པའི་རྒྱུ་མཚན་དང་། དེས་ན་གཉིས་ཀ་མེད་ལས་ལས་ལྡོག་པར་དགོས་པ་དང་། དེ་ལ་རྩོད་པ་སྤང་བ་མ་མཐོང་བ་དང་གསུམ་གྱིས་བུམ་སོགས་བདག་མེད་དུ་མི་འགྲུབ་པ་དང་། གསོན་ལུས་བདག་བཅས་སུ་ཡོད་ལ་མི་འགྲུབ་པའོ། །གསུམ་པ་སྲོག་སོགས་བདག་གི་གོ་བྱེད་ཡིན་པ་དགག་པ་ལ་གསུམ་སྟེ། རྟགས་འབྲེལ་འཇུག་མ་པ་ལ་ལྟོས་པ་དང་། འབྲེལ་པ་མེད་ན་སྒྲུབ་བྱེད་ལ་ལྟོས་པ་དང་། འབྲེལ་པ་ངེས་བྱེད་ཀྱི་ཚད་མའོ། །འདི་ལ་གཉིས་ཏེ། དེ་བྱུང་གི་འབྲེལ་པ་ངེས་བྱེད་དང་། བདག་ཅི་ལྟར་རང་གཅིག་པའི་འབྲེལ་པ་ངེས་བྱེད་དོ། །དང་པོ་ལ་གཉིས་ཏེ། རྒྱུ་འབྲས་འབྲས་བུ་མཐོང་ངེས་བྱེད་ཀྱི་ཚད་མ་དང་། དེ་བདག་དང་སྲོག་སོགས་ལ་མི་སྲིད་པར་བསྒྲུབ་པའོ། །འདི་ལ་གསུམ་ཏེ། རྟགས་འདི་ཡོད་ན་དགོད་པ་དང་། ཕྱོགས་ཆོས་དང་རྟག་ཏུ་ཡོད་པ་ཁྱབ་པ་བསྒྲུབ་པ་གཉིས་ཀྱིས་འབྲས་བུའི་ཚུལ་བསྒྲུབ་པ་དང་། དེ་ལ་རྩོད་པ་སྤང་བའོ། །འདི་ལ་གསུམ་ཏེ། རྩོད་པ་གཅིག་གི་ནི་དགོད་པ་དང་། ལན་མདོར་འདི་ཐ་དད་བསྟན་པ་དང་། རྒྱས་པར་དེས་ན་གཞན་བཤད་པ་དང་། དོན་བསྡུ་བ་དེ་ཕྱིར་རྒྱུ་གསུམ་གྱིས་དེའི་ལན་དགག་པ་དང་། རྩོད་པ་ཆུ་དང་འོ་མས་དགོད་པ་དང་། དེའི་གཤེར་ནུས་ལན་དང་། དེའི་དེ་བཞིན་མེ་དཔེ་དང་། དཔེ་དེ་བསྒྲུབ་དང་དུ་བ་བུད་བཞིས་དེ་ལ་རྩོད་པ་སྤང་བའོ། །གསུམ་པ་མ་དམིགས་པའི་དཔེ་ལོགས་སུ་མི་སྟོན་པའི་འཐད་པ་ལ་གསུམ་སྟེ། མ་དམིགས་པ་རྒྱུ་དང་ངོ་བོ་གཉིས་ཀྱིས་དཔེ་གྲུབ་ཟིན་པར་བསྟན་པ་དང་། རྟགས་ཀྱི་ཁྱད་པར་སྣང་རུང་ཡང་དེ་ལ་ཡང་གྲུབ་པར་བསྟན་པ་དང་། མ་དམིགས་པ་ལ་འདིས་ནི་དངོས་རྩོད་པ་སྤང་བ་དང་གསུམ་གྱིས་རྒྱུ་དང་ཁྱབ་བྱེད་ལ་དམིགས་པ་ལོགས་སུ་མི་སྟོན་པའི་རྒྱུ་མཚན་དང་། མ་དམིགས་པའི་དེ་ལ་དམིགས་རྒྱུ་འབྲེལ་པ་བསྒྲུབ་པ་དང་། བཟློག་ཕྱོགས་དགག་བྱའི་འདུལ་མེད་ཕྱིར་རང་བཞིན་དང་། དེ་ལས་དམིགས་སུ་བཟློག་པ་བསྒྲུབ་བྱའི་རང་བཞིན་དང་། དེ་ལ་རྩོད་པ་སྤང་བ་དང་སྣང་བ་མ་གསུམ་གྱིས་དེའི་བསྒྲུབ་བྱ་ངོས་གཟུང་བ་དང་། དེ་ཐ་སྙད་བསྒྲུབ་དུ་ཡུལ་ཡོད་ན་བསྟན་པ་དང་། དེ་ལོགས་སུ་མི་སྟོན་པའི་རྒྱུ་ལས་འབྲས་འཐད་པ་བསྟན་པའི་སྒོ་ནས་མཇུག་བསྡུ་དང་བཞིས་རང་བཞིན་མ་དམིགས་པ་ལོགས་སུ་མི་སྟོན་པའི་རྒྱུ་མཚན་དང་། རྒྱུ་མཚན་ཅན་མ་དམིགས་པའི་རང་བཞིན་བསྟན་པའོ། །འདི་ལ་གསུམ་སྟེ། སྣང་རུང་མ་དམིགས་པ་དང་། མི་སྣང་བ་མི་སྣང་ངེས་མ་དམིགས་པ་དང་། མ་དམིགས་པའི་སྦྱོར་བའི་དབྱེ་བའོ། །དང་པོ་ལ་གཉིས་ཏེ། ཁྱབ་པ་ཁ་བསྐང་བསྒྲུབ་པ་དང་། ཕྱོགས་ཆོས་བསྒྲུབ་པའོ། །འདི་ལ་གཉིས་ཏེ། མདོར་གཅིགདམིགས་བསྟན་པ་དང་། རྒྱས་པར་མྱོང་བ་ཁྱད་བཤད་པ་དང་། དེས་གྲུབ་པའི་དེ་ཕྱིར་བློ་དོན་དང་གསུམ་གྱིས་མ་དམིགས་པའི་ཤེས་པའི་རྒྱུར་བསྒྲུབ་པ་དང་། འགྲུབ་པའི་རང་བཞིན་ཁྱད་རྒྱུ་མཚན་དང་། འགྲུབ་པའི་དེས་ན་མི་ཚུལ་དང་། མངོན་སུམ་གྱིས་གཞན་དུ་དོན་མ་གྲུབ་ན་ཧ་ཅང་ཐལ་བ་དང་གསུམ་གྱིས་མ་དམིགས་པ་མངོན་སུམ་གྱིས་གྲུབ་པར་བསྟན་པའོ། །གསུམ་པ་མ་དམིགས་པའི་སྦྱོར་བའི་རབ་ཏུ་དབྱེ་བ་ལ་གཉིས་ཏེ། མདོར་བསྟན་པ་རང་གི་སྦྱོར་བ་དང་། རྒྱས་པར་བཤད་པའོ། །འདི་ལ་གསུམ་སྟེ། ཐལ་བ་རྒྱུ་གཞན་དགོད་པ་དང་། དེའི་དངོས་པོའི་རྒྱུ་ལས་ལན་དགག་པ་དང་གཉིས་ཀྱིས་ལྟོས་བཅས་ལ་ངེས་པར་འཇིག་པ་དགག་པ་དང་། ལྟོས་མེད་ལ་ལྟོས་མེད་འཇིག་པ་མ་ངེས་པ་དགག་པ་དང་། ལྟོས་མེད་ཀྱི་སྦྱོར་བ་གཞན་བསྟན་པའོ། །སྒྲུབ་པ་ལྟར་སྣང་དང་། དཔེ་ལོགས་སུ་སྒྲུབ་བྱེད་ཡིན་པ་དགག་པ་དང་། སུན་འབྱིན་པའི་ངག་དང་གསུམ་ནི་རྣམ་ངེས་དང་། རིགས་པའི་ཐིགས་པ་ལྟར་རིགས་པ་ཁྱབ་པར་བསྟན་ཟིན་པས་དེ་ཤེས་པར་བྱས་ལ་འདིར་ཡང་སྦྱར་བར་བྱའོ། །གསུམ་པ་མཇུག་བསྟན་བཅོས་ཇི་ལྟར་འགྱུར་བའི་ཚུལ་ལ་གཉིས་ཏེ། འདིའི་དོན་འགྲོ་བས་བདེ་བླག་དུ་བློ་ལ་ནུས་པ་རྟོགས་པར་དཀའ་བ་དང་། རྟོགས་ན་ཕན་ཡོན་ཆེ་བར་བསྟན་པའོ། ། དོན་འདིཚུལ་དང་ཚུལ་བསྡུས་གཞུང་ལ་སྦྱོར་ཤེས་ན། ། ཚིག་གི་འབྲེལ་པ་མི་འཆད་ཅིང་། ། དོན་གྱི་གནད་རྣམས་མི་འཆུག་པས། ། བསྡུས་དོན་གཞན་ལས་ཁྱད་པར་འཕགས། །ཞེས་བྱ་བ་ནི་བསྡུ་བའི་ཚིགས་སུ་བཅད་པའོ། །ཚད་མ་རྣམ་འགྲེལ་གྱི་བསྡུས་དོན་རིགས་པའི་སྡོམ་ཞེས་བྱ་བ་འདི། ལུང་དང་རིགས་པ་དང་མན་ངག་ལ་ལེགས་པར་སྦྱངས་པའི་བློ་གྲོས་ཅན། དགེ་སློང་རིགས་པའི་སེང་གེ་ཞེས་བྱ་བས། གངས་རིའི་ཁྲོད་འདིར་སྔོན་མ་བྱུང་བའི་གཏམ། ལེགས་པར་སྦྱར་བ་འ